《春日侍家君过祝太学留宿别馆夜出群少侑觞豪饮申旦醉梦中拈韵得此诗题壁示太学并示山人无殊》
明代·胡应麟

十日高阳兴未阑，一樽云雾绕朱栏。光摇银烛春偏丽，焰吐金炉夜不寒。

旧业中郎仍闭户，新诗常侍已登坛。清歌妙舞桃花下，痛饮何辞玉漏残。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。